Parkentda o‘quvchi qizlarni aldab, taqinchoqlarini olib ketgan chirchiqlik ayol qo‘lga olindi

Toshkent viloyatining Parkent tumanida o‘quvchi qizlarni aldab, ularning taqinchoqlarini olib ketgan chirchiqlik ayol tezkor ravishda qo‘lga olindi, deb xabar bermoqda “Na postu” gazetasi.

Parkent maktablaridan birining ikki nafar o‘quvchisi darslardan keyin uyga qaytayotganda ularning oldiga notanish ayol kelib suhbatga tutadi. Qizlar bilan yaxshi muomalada bo‘lib, o‘qishlari haqida so‘ragan ayol aldov yo‘li bilan ularni tilla ziraklarini yechib, unga berishga majbur qiladi.
Uyga kelgan qizlar bo‘lib o‘tgan voqeani ota-onalariga so‘zlab berdi, ular esa zudlik bilan ichki ishlar organlariga murojaat qildilar. Tezkor qidiruv tadbirlari natijasida jinoyatchi qo‘lga olindi. U Chirchiq shahrida yashovchi, 1985-yilda tug‘ilgan va hech qayerda ishlamaydigan ayol bo‘lib chiqdi. Ushbu holat yuzasidan jinoiy ish qo‘zg‘atilgan.